laion/Wikipedia-Exotic huggingface dataset:
האי המוטרף

האי המוטרף (באנגלית: Spliced) היא סדרת אנימציה קנדית לילדים, ששודרה בערוץ Teletoon בין השנים 2009 עד 2010 בארצות הברית. בישראל, הסדרה דובבה לעברית בשנת 2012 ושודרה בזום. בסדרה מסופר על אי מבודד שיש בו מוטציות בעלות הומור, שנוצרו על ידי דוקטור שעשה ניסויים גנטיים בין החיות באי והפך מספר חיות לחיה אחת. לאחר מכן הדוקטור נעצר, המוטציות נותרו לבדן על האי, ויצרו לעצמן הרפתקאות חדשות ומשונות. פרי (לירון לב) - פרי הוא חברו הטוב ביותר של אנטריי. שניהם משחקים יחד "דלי מקל כדור פרי" ומציקים ומרגיזים בעיקר את ג'ו שתי-רגליים וד"ר חכמולוגי. אנטריי (אלדד פריבס) - אנטריי הוא חברו הטוב ביותר של פרי. אנטריי הוא פרה, תרנגול, חזיר וחסילון מעורבים. אוהב לזלול כל דבר, אפילו דברים שאינם מזון ובעיקר מיונז. ג'ו שתי-רגליים (אמנון וולף) - ג'ו הוא קרנף בלי ידיים מעורב עם ציפור. הוא אוהב לרמוס עם רגליו את פרי ואנטריי. השאיפה הגדולה שלו היא לצייר טוב. פטרישה (מיכל רשף) - פטרישה היא ברווזן. היא החיה היחידה שלא מוטציה באי ועקב כך היא מרגישה בודדה. פאזי (ערן מור) - פאזי הוא חוקר, שאיפתו הגדולה היא לטוס לחלל ולפגוש צורות חיים בכוכבים אחרים, אך הוא תמיד נכשל כשהוא מנסה לעשות זאת. הנסיכה פוני ידי-קוף (שמחה ברבירו) - הנסיכה פוני ידי-קוף היא פוני משולב עם קוף בצבעים ורוד וסגול. מאמינה בפיות. סייבר סוס (ערן מור) - סייבר סוס הוא סוס מעורב עם מחשב ומסוגל לחשב כמעט כל דבר שיבקשו ממנו. ד"ר חכמולוגי (יהונתן מגון) - ד"ר חכמולוגי הוא דולפין משולב עם גורילה וג'ק ראסל טרייר. מנסה להשתלט על האי ואוהב ללבוש שמלות. חתול תמנון - חתול תמנון הוא חתול מעורב עם תמנון ומשרתו של ד"ר חכמולוגי. בניגוד ליתר המוטציות, הוא לא מסוגל לדבר. וינגוס (גלעד קלטר) - וינגוס הוא הציפור שעל גבו של ג'ו שתי-רגליים. אף על פי שהוא לא גדול במיוחד, למין הציפור של וינגוס יש כוחות על, כגון: עיני לייזר. ארנב כריש - ארנב כריש הוא שילוב של ארנב, כריש ומסור חשמלי. למרות גודלו הקטן ומראהו החיצוני כארנב חמוד ובלתי מזיק, לסתותיו הן של כריש ושיניו הן שיני מסור. סנאילתן - סנאילתן הוא שילוב של סנאי ולוויתן. למרות מראהו המפחיד, הוא מוטציה ידידותית. הסנאילתנים הם יצורים שזקוקים לאילוף באמצעות משרוקית סנאילתנים. הסדרה "האי המוטרף" משודרת במספר ערוצים ברחבי העולם. ביניהם הערוצים קרטון נטוורק שבחוץ לארץ וערוץ זום בישראל. אתר האינטרנט הרשמי של האי המוטרף "האי המוטרף", במסד הנתונים הקולנועיים IMDb (באנגלית) "האי המוטרף", במסד הנתונים הקולנועיים KinoPoisk (ברוסית) "האי המוטרף",  בפרויקט "אישים" לתיעוד היצירה הישראלית
איזאק קרבצ'בסקי

איזאק קָרָבְּצֶ'בְסְקי (Isaac Karabtchevsky; נולד ב-27 בדצמבר 1934 בסאו פאולו, ברזיל) הוא מנצח ברזילאי ממוצא יהודי-רוסי. למד מוזיקה וניצוח בגרמניה, אצל וולפנגג פורטנר, פייר בולז וקרל אויטר. קרבצ'בסקי ניצח על התזמורת הסימפונית של ברזיל בריו דה ז'ניירו משנת 1969 עד 1996. בשנים 1988 עד 1994 היה המנצח הראשי של תזמורת אמני הצליל בווינה. בין 1995 ל-2001 כיהן כמנהל מוזיקלי של תיאטרון לה פניצ'ה בוונציה. מאז 2003, קרבצ'בסקי הוא מנהל האמנות של התזמורת הסימפונית של פורטו אלגרה, פורטו אלגרה. הוא כיהן כמנהל המוזיקלי של התזמורת הלאומית של פיי דה לה לואר בננט ואנז'ה משנת 2004 עד 2009. מדיה וקבצים בנושא איזאק קרבצ'בסקי בוויקישיתוף אתר האינטרנט הרשמי של איזאק קרבצ'בסקי איזאק קרבצ'בסקי, באתר MusicBrainz (באנגלית) איזאק קרבצ'בסקי, באתר Discogs (באנגלית) איזאק קרבצ'בסקי, בביצוע Karabtchewsky conducting the Porto Alegre Symphony Orchestra, סרטון באתר יוטיוב at Gramado Movie Festival (2007), Brazil : Rossini's William Tell
הבנק הלאומי השווייצרי

הבנק הלאומי השווייצרי (בגרמנית: Schweizerische Nationalbank; בצרפתית: Banque Nationale Suisse; באיטלקית: Banca Nazionale Svizzera; ברומאנש: Banca Naziunala Svizra, מוכר כ-SNB) הוא הבנק המרכזי של שווייץ, האחראי על המדיניות המוניטרית של המדינה ועל הנפקת שטרות פרנק שווייצרי. הבנק הוקם בשנת 1907 ומרכזיו בברן ובציריך. למעלה ממחצית ממניות הבנק נמצאת בבעלות ממשלתית, על ידי ממשלות הקנטונים בשווייץ, שאר המניות נסחרות בבורסות לניירות ערך. הבנק אחראי גם על מאגרי הזהב של שווייץ. נכון ל-2013 החזיק הבנק במאגרי זהב בהיקף של 1,040 טון, כ-70 אחוזים מהם בשווייץ, 20 אחוזים בבנק אנגליה וכ-10 אחוזים נוספים בבנק קנדה. הבנק מחזיק במניות רבות של חברות אמריקאיות, נכון לנובמבר 2017 מחזיק הבנק ב-87.8 מיליארד דולר במניות אמריקאיות. מדיה וקבצים בנושא הבנק הלאומי השווייצרי בוויקישיתוף אתר האינטרנט הרשמי של הבנק הלאומי השווייצרי (בגרמנית, בצרפתית, באיטלקית ובאנגלית) הבנק הלאומי השווייצרי, ברשת החברתית אקס (טוויטר) הבנק הלאומי השווייצרי, סרטונים בערוץ היוטיוב אתר הבנק Die Nationalbank hat kein Gold in den USA (בגרמנית) עמית טל, הפך למפלצת - הגוף שרוכש מניות בסכומי עתק המשיך במלאכה גם ברבעון השלישי, באתר ביזפורטל, 5 בנובמבר 2017
קמרון קרואו

קמרון קרואו (באנגלית: Cameron Crowe; נולד ב-13 ביולי 1957) הוא במאי, מפיק ותסריטאי אמריקאי. קמרון קרואו נולד בפאלם ספריגס קליפורניה. הוא החל את הקריירה בעולם הבידור בגיל 15 ככתב של מגזין המוזיקה 'רולינג סטון'. במקביל כתב קרואו תסריטים וב-1982 יצא הסרט הראשון פרי עטו fast times at ridgemonthigh, בו הכיר את אשתו לעתיד ננסי וילסון אם שני ילדיו. הסרט שפרסם את קרואו לציבור הרחב היה 'ג'רי מגווייר', בכיכובו של טום קרוז, אשר היה מועמד לחמישה פרסי אוסקר. קרואו אף זכה באוסקר ב-2000 על תסריטו לסרט "כמעט מפורסמים" המבוסס על זכרונות ילדותו ככתב ה'רולינג סטון'. בשנת 2015 ביים, כתב והפיק את הסרט "אלוהה", קומדיה רומנטית בכיכובם של בראדלי קופר, אמה סטון ורייצ'ל מקאדמס. קרואו הוא במאי סנטימנטלי, המשלב בסרטיו סממנים אוטוביוגרפיים. הוא נחשב למעריץ מושבע של הבמאי בילי ויילדר (חמים וטעים, הדירה) ופרסם ב-1999 ספר המבוסס על שיחות שערך עם הבמאי. החיים הפרועים (1984) - מפיק ותסריטאי אמרי לי כן (1989) סינגלס (1992) ג'רי מגווייר (1996) כמעט מפורסמים (2000) ונילה סקיי (2001) אליזבטאון (2005) מקום לחלום עליו (2011) אלוהה (2015) מדיה וקבצים בנושא קמרון קרואו בוויקישיתוף אתר האינטרנט הרשמי של קמרון קרואו (באנגלית) קמרון קרואו, ברשת החברתית פייסבוק קמרון קרואו, ברשת החברתית אקס (טוויטר) קמרון קרואו, במסד הנתונים הקולנועיים IMDb (באנגלית) קמרון קרואו, באתר AllMovie (באנגלית) קמרון קרואו, באתר Box Office Mojo (באנגלית) קמרון קרואו, במסד הנתונים הקולנועיים KinoPoisk (ברוסית) קמרון קרואו, באתר MusicBrainz (באנגלית) קמרון קרואו, באתר Discogs (באנגלית) איתן גפני, זה ממש גן חיות בחוץ(הקישור אינו פעיל), באתר רוזבאד, 8 במרץ 2013 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
חיים בנימין פונטרימולי

רבי חיים בנימין פונטרימולי (נפטר ב- י' בניסן ה'תרל"ג), היה רב טורקי, מרבני איזמיר. פוסק הלכה, נודע על שם ספרו פתח הדביר. נולד לרב חייא פונטרימולי, מחבר הספר צפיחת בדבש, אותו הביא לדפוס רבי חיים בנימין. נישא לבתו של רבי יהושע אברהם קריספין, גיסיו היו הרבנים שמואל ואהרן קריספין ויצחק קריספין ויום טוב קריספין. היה חבר בבית דינו של רבי חיים פאלאג'י. סדרת הספרים "פתח הדביר", ארבעה כרכים על שולחן ערוך אורח חיים, פרי עטו, מצוטטים רבות בספרי השו"ת וההלכה. הוא היה מוערך מאוד בעיני חכמי דורו, הדבר בא לידי ביטוי בהסכמת רבני איזמיר לספרו פתח הדביר, חמיו, רבי יהושע אברהם קריספין, ורבי חיים פלאג'י מתארים אותו: ”ארי שבחבורה... בר אבהן ובר אוריין.. שלם בכל מדות טובות שמנו חכמים”. בעל ה"שדי חמד" כותב עליו: "הרב פתח הדביר כל רז לא אניס ליה, והרגיל בספרו הקדוש יודע ומכיר שדרכו בקודש חופש כל חדרי תורה בעניין שעוסק בו דברי הפוסקים ראשונים ואחרונים". נפטר בי' בניסן ה'תרל"ג (1873) ונטמן באיזמיר. ספרו פתח הדביר חלק א' נדפס באיזמיר בשנת ה'תרט"ו, חלק ב' נדפס בשנת ה'תרכ"ג, וחלקים ג' וד' נדפסו בשנת ה'תרל"ג. בשנת ה'תשע"א יצאה לאור מהדורה חדשה ומוגהת, מלווה בציון מקורות והערות, בסדרה בת חמישה כרכים בעריכת הרב ישראל ביתן. בנו הרב ישעיה יוסף פונטרימולי - רב באיזמיר, נפטר בחיי אביו בשנת ה'תר"ל (1870). בנו הרב רפאל חייא פונטרימולי - רב באיזמיר, נפטר בחיי אביו בשנת ה'תר"ל (1870). בתו דונה נישאה ליעקב בן יצחק קורי, מגבירי איזמיר. בנו הרב שמואל רחמים פונטרימולי, רב באיזמיר, נפטר בשנת ה'תר"ס (1900). בתו מזל טוב נישאה לידידיה אברהם אלבעלי. נפטרה בחיי אביה בשנת ה'תר"ל, בערך. בנו הרב אברהם פונטרימולי - רב באיזמיר, נפטר בשנת ה'תרנ"א (1891). בתו רבקה מרים נישאה לרב יוסף בן יעקב אמאדו - רב באיזמיר, נפטר בחיי חמיו בשנת ה'תרל"ג (1873). בתו אסטריאה נישאה ליהודה שוחמי. דובער וואכשטיין, מפתח ההספדים, ווינא תרפ"ז, עמ’ 16 שמעון ואנונו, אנציקלופדיה ארזי הלבנון, ירושלים, ה'תשס"ו, עמוד 608 ספריו פתח הדביר - א, באתר היברובוקס פתח הדביר - ב, באתר היברובוקס פתח הדביר - ג, באתר היברובוקס פתח הדביר - ד, באתר היברובוקס חיים בנימין פונטרימולי, באתר "החכם היומי" חיים בנימין בן חייא פונטרימולי, דף שער בספרייה הלאומית בנו של הרב יהושע אברהם קריספין, חיבר ספר משק ביתי מערכות סוגיות וכללי התלמוד בסדר א'-ב' נדפס בשאלוניקי תקצ"ג. רבי חיים חזקיהו מדיני, שדי חמד, מערכת יוה"כ סי' ג אות כד
טים קונוויי

תומאס דניאל "טים" קונוויי (באנגלית: Thomas Daniel "Tim" Conway;‏ 15 בדצמבר 1933 - 14 במאי 2019) היה שחקן וקומיקאי אמריקאי. קונוויי זכה בפרס גלובוס הזהב ובארבעה פרסי אמי על הופעותיו ועבודתו מאחורי הקלעים של הסדרה "המופע של קרול ברנט" (אנ'). קונוויי היה מכוכבי קומדיית המצבים "הצי של מקייל". קונוויי נולד בפרבר ווילובי שבקליבלנד, אוהיו. בנם של סופי ודן קונוויי. לאחר שלמד ב"אוניברסיטת בוולינג גרין" שבאוהיו, התגייס לצבא ארצות הברית. לאחר שירותו הצבאי עבד כשדרן רדיו מקומי בקליבלנד. קונוויי נחשף באופן רשמי לקהל בארצות הברית בתחילת שנות ה-60 של המאה ה-20 בקומדיית המצבים המלחמתית "הצי של מקייל", בה שיחק לצידו של הכוכב ארנסט בורגניין בתפקיד לוטננט אנסן צ'ארלס פרקר. קונויי זכה לפופולריות רבה בזכות הסדרה, היה מועמד על תפקידו לפרס אמי, זכה לתוכנית על שמו בשם "המופע של טים קונוויי" ובנוסף כיכב בשני הסרטים שיצאו בעקבות הסדרה, "הצי של מקייל" ו"הצי של מקייל מצטרף לחיל האוויר". קונוויי הפך לחבר פאנל בתוכנית הבידור המפורסמת "המופע של קרול ברנט" בשנת 1975. הוא היה שותף לכתיבת המערכונים, וגילם מספר דמויות קומיות. קונוויי זכה על עבודתו ככותב ושחקן בתוכנית בפרס גלובוס הזהב לשחקן המשנה הטוב ביותר בסדרת טלוויזיה, ובארבעה פרסי אמי. קונוויי שיחק כשחקן קולנוע בקומדיות המצליחות של אולפני וולט דיסני "האתלט הטוב בעולם"(אנ') בתפקיד מיילו ג'קסון, "בלאגן במערב" בתפקיד הפושע אמוס טאקר ו"בלאגן במערב 2". לאחר מכן הופיע בסרטים זניחים, בהם "העיניים הפרטיות", "אלוהים היקר" של גארי מרשל ו"שחקן על ארבע 2". קונוויי זכה בשני פרסי אמי על הופעות אורח שעשה בסדרות הקומיות "רוק 30" ו"Coach" והשתתף כשחקן אורח בקומדיות המצבים "Yes, Dear" ו"נשואים פלוס" בתפקיד אפרים וונקר, אביה של פג באנדי (קייטי סגל). קונוויי היה אב לשבעה ילדים מנישואיו הראשונים למרי אן דלטון. מבין ילדיו נמנה שדר הרדיו טים קונוויי ג'וניור. נפטר בלוס אנג'לס ב-14 במאי 2019, בגיל 85 מסיבוכים של הידרקון תקין-לחץ. הצי של מקייל (1964) הצי של מקייל מצטרף לחיל האוויר (1965) האתלט הטוב בעולם (1973) בלאגן במערב (1975) גאס (1976) עם הכלב לצמרת (1976) בלאגן במערב 2 (1979) העיניים הפרטיות (1980) אלוהים היקר (1996) ספיד 2 (1997) שחקן על ארבע 2 (1998) סופר חברים (2013) - דיבוב Saving Santa‏ (2013) - דיבוב הצי של מקייל (1962–1966) המופע של קרול ברנט (1975–1978) נשואים פלוס (1995–1996) אבחנה: רצח (1997) קוסבי (1997) המופע של דרו קארי (1997) בובספוג מכנסמרובע (1999) - דיבוב כן, מותק (2005-2001) מדיה וקבצים בנושא טים קונוויי בוויקישיתוף טים קונוויי, ברשת החברתית פייסבוק טים קונוויי, ברשת החברתית אקס (טוויטר) טים קונוויי, סרטונים בערוץ היוטיוב טים קונוויי, במסד הנתונים הקולנועיים IMDb (באנגלית) טים קונוויי, באתר AllMovie (באנגלית) טים קונוויי, באתר Rotten Tomatoes (באנגלית) טים קונוויי, במסד הנתונים הקולנועיים KinoPoisk (ברוסית) טים קונוויי, באתר Discogs (באנגלית) טים קונוויי, באתר "Find a Grave" (באנגלית)
פאתן חמאמה

פאתן גמהור (בערבית: فاتن حمامة‏; 27 במאי 1931 – 17 בינואר 2015) הייתה שחקנית קולנוע וטלוויזיה מצרית שנחשבה לאחת מגדולות כוכבות הקולנוע המצרי במאה ה-20. היא השתתפה בכ-100 סרטים וכונתה "הגברת של הקולנוע הערבי". חמאמה נולדה גמהור בעיר אל-מנצורה שבדלתא של הנילוס. הופעת הבכורה שלה על המסך הייתה בשנת 1939, בהיותה רק בת שבע, בסרט בכיכובו של עבד אל והאב. תפקידיה הראשונים היו קטנים, אך פעילותה והצלחתה ההדרגתית סייעו במיצובה כשחקנית בעלת חשיבות. ב-1946 עברה עם משפחתה לקהיר והחלה ללמוד משחק. בשנות ה-50 הגיעה למעמדה ככוכבת נערצת בקולנוע המצרי. היא שיחקה גם בסרטים רומנטיים (ברבים מהם מול הזמר עבד אל-חלים חאפז) אך גם בסרטים שיצאו כנגד אי-צדק חברתי ופגיעה בנשים. בהמשך הקריירה שלה אף הפיקה חמאמה סרטים, סייעה בפיתוח תעשיית הקולנוע במצרים, והדגישה את חשיבותן של נשים בקולנוע ובחברה מצרית. בשנות ה-90 הפסיקה לפעול, אך לאחר שבע שנות הפסקה, חזרה להופיע בסדרות טלוויזיה. בשנת 2000 נבחרה לכוכבת המאה על ידי ארגון הסופרים והמבקרים המצרי. בשנת 2007, שמונה מהסרטים בהם כיכבה נכללו ב-100 הסרטים החשובים בהיסטוריה של הקולנוע המצרי, רשימה שהורכבה על ידי ועדת הקולנוע של המועצה העליונה לתרבות בקהיר. ב-1947 היא התאהבה בבמאי עז א-דין זוליפקאר והם נישאו. נישואיהם ארכו שבע שנים ובמהלכם נולדה להם בת, נדיה. ב-1954 היא נישאה לכוכב הקולנוע המצרי עומר שריף, שהמיר את דתו עבור הנישואים מנצרות לאסלאם. הם נפרדו לאחר עשרים שנות נישואין. נולד להם ילד אחד, טארק. לאחר מכן נישאה לרופא מצרי, מוחמד עבד אל ואהב מחמוד, עמו חיה בקהיר עד מותה. מדיה וקבצים בנושא פאתן חמאמה בוויקישיתוף פאתן חמאמה, במסד הנתונים הקולנועיים IMDb (באנגלית) פאתן חמאמה, באתר AllMovie (באנגלית) פאתן חמאמה, במסד הנתונים הקולנועיים KinoPoisk (ברוסית) מצרים: הלכה לעולמה שחקנית הקולנוע פאתן חממה, באתר רשות השידור, 17 בינואר 2015 איל שגיא ביזאוי, מתה פאתן חמאמה, גדולת שחקניות הקולנוע המצרי, באתר הארץ, 18 בינואר 2015 Beloved Egyptian actress Faten Hamama dies at 84, באתר אל אהראם, 18 בינואר 2015 (באנגלית) פאתן חמאמה, באתר ElCinema (בערבית) פאתן חמאמה, באתר "Find a Grave" (באנגלית) מצרים: הלכה לעולמה שחקנית הקולנוע פאתן חממה, באתר רשות השידור, 17 בינואר 2015 ערך זה הוא קצרמר בנושא קולנוע ובנושא מצרים. אתם מוזמנים לתרום לוויקיפדיה ולהרחיב אותו.
טויסטר

האם התכוונתם ל... אישים דורון טויסטר – צ'לן, פסנתרן, מלחין ומעבד קלאסי ויוצר ישראלי ינאי טויסטר – אמן ישראלי, מרצה במחלקה לצילום באקדמיה לאמנות ועיצוב בצלאל שונות טוויסטר (סרט, 1989) (אנ') טוויסטר (סרט, 1996) (אנ') – סרט מ-1996 שהפיק סטיבן ספילברג טוויסטר (משחק) – שמו המקורי של המשחק "פלונטר"
מויה

האם התכוונתם ל... מויה (אנ') – יישוב בצרפת קרב מויה – (Mùyě) קרב שהתנהל בשנת 1046 לפנה"ס בין מלך שושלת שאנג האחרון למלך השני של שושלת ג'ואו שם משפחה מויָה או מויֶה הוא שם משפחה. אליסון מויה (Moyet) – זמרת-יוצרת בריטית ארבנור מויה (Muja) – כדורגלן קוסובארי בורחה מיוראל מויה – כדורגלן ספרדי מויה – כינויו של משה אפשטיין, מהנדס מכונות ישראלי. מתכנן הטילים הראשי במפעל רפא"ל וחתן פרס ביטחון ישראל מיגל אנחל מויה (Moyà) – כדורגלן ספרדי קרלוס מויה – טניסאי ספרדי רנדאל ברנס מויה (Moya) – כדורגלן קוסטה-ריקאי
ליונס (פירושונים)

האם התכוונתם ל... ארגונים וחברות ליונס – ארגון חברתי התנדבותי בינלאומי, הפועל במטרה לשפר את איכות החיים בקהילה דטרויט ליונס – קבוצת NFL שמושבה בדטרויט, מישיגן ירושלים ביג בלו ליונס (אריות ירושלים) - קבוצת פוטבול המשחקת בליגת הפוטבול הישראלית ליונס מייד – מותג גלידות וארטיקים בריטי של חברת J. Lyons and Co. אישים ליאו ליונס – כדורסלן אמריקאי ג'וזף ליונס – מדינאי אוסטרלי, ראש ממשלת טסמניה וראש ממשלת אוסטרליה ה-10
עין בלתי מזוינת

עין בלתי מזוינת הוא מושג המתאר תצפית על ידי שימוש ביכולת ראייה של עין אנושית ללא עזרים אופטיים עם יכולות כגון הגדלה או איסוף ומיקוד אור כגון טלסקופ או מיקרוסקופ, אם כי שימוש באמצעים לתיקון ראייה כגון עדשות מגע או משקפיים נחשבים עדיין לעין בלתי מזוינת. המושג נפוץ באסטרונומיה, בו הוא משמש לתיאור תופעות וגופים שמימים, שניתן לראותם ללא עזרים, כגון כוכבים, כוכבי לכת, התקבצויות, כוכבי שביט, מטרי מטאורים, או אסטרואידים כגון ווסטה. מאפייני ראייה בעין בלתי מזוינת הם: מיקוד מהיר למרחקים של 25 סנטימטר (לאנשים צעירים) ו-50 סנטימטר (לאנשים בני 50 ומעלה) לאינסוף. רזולוציה אופטית של דקה, 1/60 של מעלה (0.017°) או 0.0003 רדיאנים, מה שמאפשר לראות עצם בגודל 0.3 מטר במרחק של 1 קילומטר. שדה ראייה של 160 על 175 מעלות לערך. יכולת זיהוי של כוכבים בבהירות של 8+ (נדיר) בתנאים אופטימליים, כאשר הסף הנמוך הוא 6.5+. פוטומטריה של עד ±10% או 1% של עוצמה – בטווח שבין יום ללילה של 1:10,000,000,000. זיהוי סימטריה של 10–20 דקות. יכולת הערכה של אינטרוול של 3–5 אחוז. זיהוי תנועה תת הכרתי. למרות זאת, גורמים כגון זיהום אור וזיהום אוויר מקשים על התנאים בהם ניתן לראות גורמים שמימים בעין בלתי מזוינת. למעשה יכולת ההבחנה של העין בשטח מעויר, היא סביב +4.5 ואף פחות. וכדי לממש את טווח הפוטנציאל נדרש ריחוק מאזורים מאוכלסים וצפייה מאזור חשוך בשביל לחזות בהם. כאמור, רזולוציה אופטית של העין היא 1 דקה = 1/60 מעלות = 0.0003 רדיאנים. ניתן לחזות שבתנאי תאורה סטנדרטיים (מקור אור בעוצמה של 1,000 לומן בערך, בגובה 600–700 מילימטר ובזווית תצפית של בערך 35 מעלות) במרחק תצפית של 400 מילימטר (מרחק קריאה), רזולוציית העצם הקטן ביותר תהיה 0.116 מילימטר. במעבדות משתמשים במרחק תצפית של 200–250 מילימטר שמאפשר זיהוי עצם בדוגל של 0.058–0.072 מילימטר (58–72 מיקרומטר). Naked-Eye Astronomy, מתוך אתר cliffsnotes.com. ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
מזבחות האחים הפלינים

מזבחות האחים הפלינים, הידועה גם בשם מזבחות הפלינים. הייתה עיר נמל השייכת לקרתגו. העיר נמצאה מדרום למפרץ סירטיס, וממזרח ללפטיס הגדולה. שמה של העיר הגיע לה על פי האגדה משמם של אחים שמסרו את נפשם למען קרתגו. העיר הייתה הגבול בין קרתגו לבין קירנה, ומאוחר יותר בין שושלת תלמי. מיקומה המדויק כיום שנוי במחלוקת, ככל הנראה באזור אל-עגילה בלוב. לפי האגדה קרתגו וקירנה, לחמו זו בזו במשך זמן רב ואף אחת לא גברה על השנייה. על כן החליטו שתי הערים לשלוח שליחים כל אחת לכיוון השנייה, ומקום פגישתם יהיה הגבול. שליחי קרתגו האחים פליני יצאו ראשונים, אולם היוונים התעכבו. וכאשר נפגשו לבסוף, גילו שהקרתגים הקדימו אותם בהרבה. היוונים זעמו והציבו בפני הקרתגים שתי אפשרויות, למות ולהיקבר במקום שאליו הגיעו, ושם יהיה הגבול. או להישאר בחיים, ולהניח ליוונים לקבוע את הגבול בעצמם. האחים הפלינים בחרו באפשרות הראשונה, ונקברו חיים בגבול החדש. הקרתגים בנו מזבחות לזכרם, וכך קיבל המקום את שמו. שער האחים הפילאנים גאיוס סאלוסטיוס קריספוס. קאטילינה, יוגורתא, קטעים מדברי הימים. תרגמה מרומית שרה דבורצקי. ירושלים, מוסד ביאליק, תשכ"ח (1968). עמ' 115, סיפורם של האחים הפלינים. Valerius Maximus, Memorable Deeds and Sayings: One Thousand Tales from Ancient Rome, p. 188 Nathaniel Hooke, he Roman History: From the Building of Rome to the Ruin of the Commonwealth, p. 14 Jean Baptiste Bourguignon d' Anville, Compendium of ancient geography, p. 188 סלוסטיוס טוען שהדבר קרה באשמת סופת חול.
חממה (פירושונים)

האם התכוונתם ל... חממה – מבנה שנועד לגידול צמחים בתנאים מיטביים אפקט החממה – תהליך שבו גזי חממה באטמוספירה של כוכב לכת גורמים להחזר של קרינה תת-אדומה אל פני השטח שלו, ובכך גורמת להתחממות שלו חממה טכנולוגית – גוף עסקי לעידוד יזמות מוצב חממה – מוצב צה"ל לשעבר ברצועת הביטחון שבלבנון חמאמה – ישוב ערבי היסטורי בארץ ישראל, בין איסדוד למג'דל אישים מהדי חממה (אנ') – שחיין אלג'יראי עובדיה חממה – זמר ומוזיקאי ישראלי פאתן חמאמה – שחקנית קולנוע וטלוויזיה מצרית חמאם (פירושונים) חממי
חמאמה

חמאמה (בערבית: حمامة) הייתה עיירה ערבית במישור החוף הדרומי, כ-24 קילומטרים מצפון לעזה וכשלושה קילומטרים מצפון למג'דל. חמאמה נכבשה בידי חטיבת גבעתי, במהלך מלחמת העצמאות, באוקטובר 1948, ותושביה נמלטו לרצועת עזה. הכפר ישב על שרידי היישוב הביזנטי "פלאיה" (Peleia). חרסים מן התקופה הביזנטית (המאות ה-5 וה-6 לספירה) נמצאו במקום. עם הכיבוש המוסלמי נשמר פירוש השם המקורי (פלאיה היא "יונה" וכך גם "חמאמה"). בשנת 1099, במהלך מסע הצלב הראשון, התחולל במקום קרב בין המוסלמים והצלבנים, שבו ניצחו הצלבנים. ב-1432 עבר בכפר הסולטן הממלוכי, ברסביי (אנ'). במפקד האוכלוסין העות'מאני מ-1596 מנו תושביו 462 נפשות. במאה ה-17 עבר בכפר אל-נבלוסי ודיווח על הימצאותו של קבר השי'ח איברהים אבו ערכוב שם. ב-1863 ביקר בכפר החוקר הצרפתי ויקטור גרן וכתב על מסגד הבנוי מאבנים עתיקות. מרישומים עות'מאנים מסביבות 1870 עולה שבכפר גרו 635 גברים וכלל 193 בתים. ב-1882 ביקרה בכפר הקרן לחקר ארץ ישראל. בתקופת המנדט הבריטי השתייך הכפר לנפת עזה. ועד מקומי הוקם בעיירה לניהול יעיל יותר של היישוב ב-1921 נפתחו שני בתי ספר בכפר: אחד לבנים ואחד לבנות. בשנת 1946 למדו בבית הספר לבנים מעל 300 תלמידים. הכפר נחצה על ידי ואדי לחלק המזרחי, העתיק, ולחלק המערבי, החדש יותר. בתקופת המנדט הגיעו נציגי מחלקת העתיקות של ממשלת המנדט הבריטי לכפר ודיווחו על המצאם של שני מסגדים בו. אחד, המוזכר לעיל והשני ע"ש השיח' חמיד. במפקד האוכלוסין של המנדט הבריטי בשנת 1922 נמנו בכפר 640 תושבים ובמפקד של 1931 822 תושבים ב-175 בתים. המוח'תאר של הכפר, עבד רבו, מכר קרקע לקרן הקיימת בשנת 1942, שמסרה אותו לידי קיבוץ ניצנים, שהתארגן באותה עת לעלות על הקרקע. אזור הכפר נכלל בשטח שיועד למדינה הערבית, לפי החלטת החלוקה. בשלב הראשון של מבצע יואב, ב־18 באוקטובר 1948, הפגיז צה"ל את העמדות המצריות באיסדוד הסמוכה מהאוויר ומהים. בעקבות ההתקפות, הצבא המצרי (באיסדוד, מג'דל, ניצנים ויד מרדכי) נסוג דרומה לאורך החוף ועמו גם כפריים רבים, ביניהם תושבי חמאמה. העיירה נכבשה בלא קרב בסוף אוקטובר 1948. במבצע פינוי האזור מכפריים שערך צה"ל ב-30 בנובמבר 1948 לא נמצאו בה תושבים כלל. מבני העיירה נהרסו מאוחר יותר. לטענת וליד ח'אלדי, הוקמו קיבוץ ניצנים מחדש וכן מושב בית עזרא ב-1950 על אדמות הכפר. לאחר שנהרס הכפר, ניטעו בשטחו פרדסים. בשנים 2019-2020 נבנתה שכונה חדשה של העיר אשקלון בשטח שבו היה הכפר. הכפר חמאמה, צפונית למג'דל, במפת הקרן מסוף המאה ה-19 תושבי הכפר בסולחה עם הקצין המחוזי עארף אל-עארף, אפריל 1943 מדיה וקבצים בנושא חמאמה בוויקישיתוף סיור בשטח בו עמד הכפר, באתר "טלוויזיה חברתית" ,Abdelakrim Elhassani From Hamama to Montreal נתוני סקר הכפרים 1945 בארץ ישראל
סופי לואו

סופי לואו (באנגלית: Sophie Lowe; נולדה ב-5 ביוני 1990) היא שחקנית וזמרת-יוצרת אוסטרלית. מוכרת בשל תפקידיה בסרטים "קייט היפה" (אנ'), "הפילוסופים" (אנ') ו"אמהות מושלמות" ובסדרות הטלוויזיה "הסטירה" ו"ארץ הפלאות". לואו נולדה בשפילד שביורקשייר, אנגליה לאן ואיאן לואו. בשנת 2000 עברה לואו עם משפחתה אל אוסטרליה, בה חתמה בגיל 10 בסוכנות הדוגמנוץ 'צ'אדוויק מודלס' אך הפסיקה לדגמן לטובת קריירת המשחק שלה. פרק זה טעון שכתוב. אנא תרמו לוויקיפדיה ועזרו לשכתב אותו. ייתכן שתמצאו פירוט בדף השיחה. לואו שיחקה לראשונה בסרטים הקצרים קינדל, "הוא.היא.זה." ו"מיראז'", שהוקרן בפסטיבל הסרטים העולמי במונטריאול. כמו כן הופיעה במספר פרסומות בטלוויזיה, לפני סיום לימודיה במכללת מקדונלד ב-2008. תפקידה המשמעותי הראשון של לואו היה התפקיד הראשי בסרט "קייט היפה" (2009). היא הייתה מועמדת לפרס אמי כשחקנית המובילה הטובה ביותר עבור תפקידה בסרט זה. תפקידים משמעותיים אחרים כוללים את נטלי בסרט המתח אשמה, שיצא לאור בשנת 2010. "אשמה" הוקרן וזכה לשבחים בפסטיבל קאן, פסטיבל הסרטים הבין-לאומי במלבורן, בפסטיבל הסרטים הבין-לאומי ה-35 בטורונטו, הסרט ה-47 הבין-לאומי בפסטיבל שיקגו, ופסטיבל הסרטים הבין-לאומי של קולנוע עצמאי בבואנוס איירס. בשנת 2013, לואו ובוגר מכללת מקדונלד רייס ווייקפילד – כתבו וביימו במשותף, וכיכב בסרט הקצר "איש נכנס לבר..." הסרט עלה לגמר בפסטיבל הסרטים קצרים Tropfest של סידני. לואו ווייקפילד עבדו יחד בסרט "הפילוסופים" (אנ'). בשנים 2013–2014, לואו כיכבה בתור אליס ב"ארץ הפלאות", סדרה-בת בת עונה אחת של הדרמה ההמשכית "עד עצם היום הזה". ב-2 ביוני 2014 לוהקה לואו לתפקיד לנה ב"קם לתחייה". לואו היא גם זמרת וכותבת שירים, ביצוע תחת הכינוי SOLO. בחודש דצמבר 2013, היא הוציאה לאור חמישה שירים הנקראים על שם הכינוי שלה, שפורסמו על ידי ספק המוזיקה המקוונת בנדקאמפ. המוזיקה והווידאו עבור השיר "חולמת", אחד מהשירים מ-SOLO, נוהל על ידי שחקנית ועל ידי כוכבת הסרט "הפילוסופים" בוני רייט. מדיה וקבצים בנושא סופי לואו בוויקישיתוף אתר האינטרנט הרשמי של סופי לואו (באנגלית) סופי לואו, ברשת החברתית פייסבוק סופי לואו, ברשת החברתית אקס (טוויטר) סופי לואו, ברשת החברתית אינסטגרם סופי לואו, במסד הנתונים הקולנועיים IMDb (באנגלית) סופי לואו, באתר Discogs (באנגלית) סופי לואו, באתר Genius
פנייה אל הטבע

פנייה אל הטבע היא טיעון או טקטיקה רטורית המתבססים על ההנחה כי דבר מה הוא טוב או ראוי משום שהוא טבעי, או שדבר מה הוא רע או אינו ראוי משום שהוא אינו טבעי. באופן כללי הדבר נחשב לכשל לוגי. המבנה הכללי של טיעון זה:. א' הוא טבעי לכן, א' הוא טוב; או ב' אינו טבעי לכן, ב' אינו ראוי. "לאכול בשר זה טבעי. לכן, לאכול בשר זה טוב". "לנהוג באלימות זה טבעי. לכן, ראוי לנהוג באלימות". "לטוס במטוס זה לא טבעי. לכן, לטוס במטוס זה לא טוב". "השתלת איברים אינה טבעית. לכן, השתלת איברים אינה ראויה". בהקשרים מסוימים, שימוש במושג 'טבעי' עשוי להיות מעורפל ולהוביל לאסוציאציות קונספטואליות אחרות. דוגמה פופולרית לכך ניתן למצוא בטכניקות שיווק ירוק בהן נעשה לעיתים שימוש במושג 'טבעי' בתיוג מוצרי מזון, על מנת לשוות להם תדמית של מזון אורגני, בריא או סביבתני. דוגמה מרכזית לשימושים היסטווריים בפנייה אל הטבע כוללת: תמיכה בעבדות, במיוחד עבדות של שחורים, מתוך טיעון כי שחורים הם מעצם טבעם עצלנים, טיפשים ולא מוסריים וכי ה"יעוד" הטבעי שלהם הוא להיות עבדים. תמיכה במלוכנות מתוך טענה כי האל ברא את העולם ובחר נביאים, כוהנים או מלכים כדי שאלו ישלטו בעמים ויובילו אותם לפי כוונות האל, שהוא גם יודע כל ורואה כל. תמיכה במלוכנות, באי שוויוון חברתי, בזכויות יתר לבני אצולה ולכמרים, בטענה כי המלוכה והאצולה היא הסדר הטבעי וכי אנשים מסוימים הם מעצם טבעם חכמים ואציליים יותר ולכן גם נועדו לשלוט באנשים אחרים נחותים יותר, בדומה לדרך שבה גברים שולטים בנשים ובילדים ובדומה לכך שבני אדם שולטים בבעלי חיים "נחותים" יותר. אמונה ב"סולם התפתחות" היררכי לפיו האדם הוא "נזר הבריאה", הוא עליון בצורות שונות על בעלי חיים אחרים ו"נועד" לשלוט בהם. אמונה כי גברים הם חכמים, נועזים ונעלים יותר על נשים וכי לנשים יש מעצם טבען נטייה לטפל בילדים, ולכן הן "נועדו" לתפקידים חברתיים מסוימים - בדגש על אי שילובן בחיי הכלכלה, התרבות והפוליטיקה אמונות גזעניות לפיהן יש גזעי בני אדם חכמים, יפים, מוסריים, בריאים ונעלים יותר ולעומתן גזעים טיפשים, עצלנים ובלתי מוסריים שנועדו לשרת ולהיות עבדים או לפחות להיות תחת מרותן של בני האדם הנעלים יותר. בעיית הראוי-מצוי כשל נטורליסטי גרינווש Moore, George E.: Principia Ethica, Barnes and Noble Publishing, Inc (1903, 2005) p. 47 Curtis, Gary N. (15 November 2010). "Fallacy Files – Appeal to Nature". fallacyfiles.org. Retrieved 13 February 2011. Baggini, Julian (2004). Making sense: philosophy behind the headlines. Oxford University Press. pp. 181–182.